Nausėdai (Kretinga)
Nausėdai – kaimas šiaurės vakarinėje Kretingos rajono savivaldybės dalyje, 7 km į šiaurės rytus nuo Darbėnų, prie Kretingos–Skuodo geležinkelio. Seniūnaitijos centras. Veikia 2 kaimo bendruomenės: „Darbos vingis“ ir „Nausėdų bendruomenės centras“, eksploatuojamas žvyro–smėlio karjeras, statoma vėjo jėgainė. Buvusi Nausėdų geležinkelio stotelė.